Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 59/14/4406	Topoľčany, 1.6.2015
EEČ : 2-35-22-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 1.4.2014, spisová značka Pv 59/14/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.1.2014 v čase o 23.35 h v obci Radošina na Hečkovej ulici pred rodinným domom č. 621/34 prechovával pre vlastnú potrebu zelenú sušenú látku rastlinného pôvodu vykazujúcu znaky omamnej látky zabalenú v igelitovom vrecku,  pričom podľa  záverov znaleckého posudku Kriminalistického a expertízneho ústavu PZ Bratislava zo dňa 23.01.2014, čES:PPZ-KEU-BA-EXP-2014/450 sa jednalo o rastliny rodu Cannabis, ktoré sú zaradené v zmysle zákona NR SR 139/1998 Z. z. o omamných látkach, psychotropných látkach a prípravkoch v znení neskorších predpisov do 1. skupiny omamných látok a predložené množstvo o hmotnosti 555 mg obsahovalo 22 mg účinnej látky THC, čo zodpovedá minimálne  dvom obvykle  jednorázovým dávkam drogy. 

Uznesením prokurátora Okresnej prokuratúry Topoľčany zo dňa 1.4.2014, spisová značka Pv 59/14/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Policajt- poverený príslušník Obvodného oddelenia PZ v Topoľčanoch  uznesením spisová značka ORP-45/NB-TO-2014 zo dňa 20.01.2014 podľa § 199 odsek 1 Tr. por. začal trestné stíhanie  a  uznesením pod tou istou spisovou značkou dňa 29.01.2014 podľa § 206 odsek 1 Tr. por. vzniesol obvinenie XXXXX  pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák.  na  skutkovom základe uvedenom vo výrokovej časti uznesenia.
Podľa § 171 ods. 1 Tr. zák. kto neoprávnene prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody až na tri roky.
	Podľa ustanovenia § 216 ods. 1 v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Obvinený XXXXX   je stíhaný pre skutok, ktorého sa dopustil  dňa 14.01.2014, pričom tento  je potrebné právne kvalifikovať ako  prečin  nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák  po formálnej aj materiálnej stránke a za spáchanie ktorého  Trestný zákon  vo svojej osobitnej časti umožňuje páchateľovi uložiť trest odňatia slobody až na tri roky.  
Obvinený XXXXX sa k trestnej činnosti, ktorá mu je kladená za vinu vo svojej výpovedi doznal v celom rozsahu a súčasne vyjadril po riadnom procesnom poučení súhlas s tým, aby bolo trestné stíhanie proti nemu podmienečne zastavené, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
Zo správ k osobe obvineného, nachádzajúcich sa vo vyšetrovacom spise vyplýva, že obvinený sa  v evidencii priestupkov Obvodného úradu v Topoľčanoch, Odboru všeobecnej vnútornej správy nenachádza. Z miesta trvalého bydliska je hodnotený neutrálne, v  súčasnej dobe okrem tejto trestnej veci nie je trestne stíhaný. Z odpisu registra trestov vyplýva, že obvinený nebol v minulosti súdne trestaný.
Čo sa týka náhrady škody, tak pre postup podľa § 216 ods. 1 Tr. por. sa v prípade predmetného prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. , pri ktorom škoda nevznikla,  náhrada škody nevyžaduje.
Na základe vyššie uvedeného je nesporné, že v predmetnej trestnej veci sú v prípade obvineného XXXXX splnené zákonné predpoklady k postupu podľa § 216 ods. 1 Tr. por. a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
Súčasne podľa § 216 ods. 2 Tr. por. bola obvinenému XXXXX určená skúšobná doba v trvaní 1 rok, počas ktorej je povinný viesť riadny život, nedopustiť sa žiadneho protiprávneho konania, pretože v opačnom prípade zákon umožňuje i v rámci plynutia skúšobnej doby rozhodnúť o tom, že sa v trestnom stíhaní pokračuje.
Vzhľadom na všetky uvedené skutočnosti mám za to, že bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka